एम्सटर्डम
एम्सटर्डम नीदरलैंड के राजधानी आ सबसे बड़ शहर ह। एह शहर के राजधानी वाला इस्टेटस नीदरलैंड के संबिधान द्वारा अस्थापित हवे, हालाँकि, ई सरकार के सीट ना हवे आ लगभग सगरी सरकारी कामकाज दि हेग नाँव से शहर से होला। एम्सटर्डम सहर में सदर शहर के कुल जनसंख्या 8,51,373 बा, शहरी इलाका के कुल जनसंख्या 13,51,587 बा आ पूरा मेट्रो एरिया के शामिल कइल जाय तब कुल जनसंख्या 24,10,960 बाटे। ई शहर नीदरलैंड के पच्छिमी हिस्सा में मौजूद प्रांत उत्तर हालैंड में पड़े ला हालाँकि, ई एह प्रांत के राजधानी ना हवे बलुक प्रांत के राजधानी हार्लेम शहर हवे।

एह शहर के नाँव के उतपत्ती एम्स्टेलरेडैम (Amstelredamme) से भइल हवे, इतिहासी रूप से एम्स्टेल नाँव के नदी पर बनल बाँध के किनारे बस्ती के बसाव के सुरुआत के कारण ई नाँव पड़ल हवे।

संदर्भ

बाहरी कड़ी

नीदरलैंड
यूरोप के शहर